<classify> MANCHESTER, ENGLAND BAADA ya kiungo wa Manchester United, Paul Pogba kukosa mkwaju wa penaltijuzi kwenye mchezo wa Ligi Kuu dhidi ya Wolves, kocha wa timu hiyo Ole GunnarSolskjær amemkingia kifua Pogba na kudai mtu yeyote anaweza kukosa. Mchezo huo ambao Wolves walikuwa nyumbani, ulimalizika kwa sare ya bao 1-1,huku Manchester United wakiwa wa kwanza kupata bao kupitia kwa mshambuliaji waoAnthony Martial kabla ya Ruben Neves kusawazisha kipindi cha pili. Hata hivyo Manchester United ilifanikiwa kupata mkwaju wa penalti ambaoulikuwa unagombania na wachezaji wawili kutaka kupiga, Pogba na MarcusRashford, lakini Pogba alipiga na mlinda mlango wa Wolves, Rui Patricioaliucheza. Kitendo hicho cha Pogba kuchukua jukumu la kupiga penalti na kukosakimewachukiza mashabiki wengi, lakini kocha wa timu hiyo ameonekana kumteteamchezaji huyo. Tulipata nafasi ya penalti ambayo ingeweza kutufanya tuwe na pointi tatukama tungefanikiwa kushinda, lakini mlinda mlango alikuwa makini na kufanikiwakuicheza. Wote wawili Rashford na Pogba ndio ambao wanahusika kwenye kupiga penalti,hivyo ni juu yao wenyewe kuamua nani apige kati yao na hakuna ambayeanawapangia. Kuna wakati wachezaji wanajiamini kuwa wanaweza kufunga bao, Pogba amekuwaakifunga mabao mengi kwetu, lakini kipa wa Wolves alikua kwenye ubora wake nakufanikiwa kuicheza, mtu yeyote anaweza kukosa penalti, alisema Solskjaer. Kocha huyo aliongeza kwa kusema, hata kama Pogba alikosa mkwaju huo wapenalti bado yeye na mwenzake Rashford watakuwa na jukumu hilo la kupiga labda waowenyewe waamue kuacha. Nimekuwa nikiwapenda wachezaji ambao wanajiamini kwenye suala la kupigapenalti hivyo Pogba na Rashford ni miongoni mwao na ndio maana nimewapa nafasihiyo, lakini wao wanaweza kumpa mtu mwingine kama watajisikia hawawezi kupiga,aliongeza  <topic>: MICHEZO 